open-index/open-wikipedia-markdown huggingface dataset:
איירה לוין

**איירה לוין** (באנגלית: **Ira Levin**; 27 באוגוסט 1929 – 12 בנובמבר 2007) היה סופר ומחזאי יהודי-אמריקאי, שכתב בדרך כלל מותחני אימה – שילוב של ספרות בלשית וספרות אימה.

ממוזער|סצנה מתוך המחזה "מלכודת מוות" מאת איירה לוין, 2012

## ביוגרפיה
לוין נולד בניו יורק, והוא בוגר אוניברסיטת ניו יורק בספרות ופילוסופיה. לאחר סיום לימודיו עסק בכתיבת סרטי הדרכה ותסריטי טלוויזיה. בגיל 22 הוציא את ספרו הראשון, "נשיקה לפני המוות", שזכה להצלחה מיידית.

יצירתו הבולטת ביותר כמחזאי נחשבת קומדיית המתח "מלכודת מוות" (*Deathtrap*), שהיא עד לימינו המחזה הוותיק ביותר המועלה בתיאטראות ברודוויי. המחזה הוסרט ב-1982 בכיכובם של כריסטופר ריב ומייקל קיין.

שני ספריו המוכרים ביותר של לוין הם "תינוקה של רוזמרי" – סיפור אימה מצמרר על אם צעירה המסתבכת עם עוסקים בפולחן השטן, ו"הנערים מברזיל" – דרמת מתח בדיונית העוסקת בד"ר יוזף מנגלה, החי לכאורה בדרום אמריקה, ממשיך בניסוייו הגנטיים וזומם את החזרתו לחיים של הפיהרר באמצעות שיבוט. תסריטו הנודע האחרון היה למותחן האורבני "סלייבר".

## ספריו שהופיעו בתרגום לעברית
* **נשיקה לפני המוות**: רומן מתח (עברית: בן עמי שילוני), תל אביב: הוצאת דשא, 1961.
** הוסרט כסרט קולנוע בכיכובו של רוברט וגנר.
* **הבחורים מבראזיל**: רומן (תרגום: א' לביא), הוצאת עדית, תשל"ו-1976.
** הוסרט כסרט קולנוע בכיכובם של גרגורי פק וסר לורנס אוליבייה.
* **תינוקה של רוזמרי**: רומן (עברית: מאיר ויזלטיר), תל אביב: הוצאת מזרחי, 1970.
** הוסרט כסרט קולנוע בבימויו של רומן פולנסקי.
* **נטיף** (עברית: עלינא ארשטיין), הוצאת שלגי, 1991.

## מחזהו בתיאטרון הקאמרי
***אני והסרז'נט**, תרגום רפאל אליעז, במאי פיטר פריי, תפאורה ארנון אדר, מוזיקה יוחנן זראי, כוריאוגרפיה יעקב, ג'וקי ארקין, המחזה הוצג בתיאטרון הקאמרי בחודש מרץ 1957.

## קישורים חיצוניים

* 

* 
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת דרייק
קטגוריה:סופרים יהודים אמריקאים
קטגוריה:מחזאים יהודים אמריקאים
קטגוריה:זוכי פרס אדגר
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1929
קטגוריה:אמריקאים שנפטרו ב-2007
סומאנוס

במיתולוגיה הרומית, **סומאנוס** (בלטינית: **Summānus**) היה אל הרעם הלילי, בניגוד ליופיטר שהיה אל הרעם בשעות היום. לכבודו הוקם מקדש בסירקוס מקסימוס. המקדש נחנך ב-20 ביוני, והפסטיבל לכבודו נערך ביום זה. לדבריו של אוגוסטינוס, סומאנוס היה בעבר בעל מעמד גבוה יותר מיופיטר, עד שלכבודו של יופיטר נבנה מקדש מפואר יותר וקרנו עלתה.

## לקריאה נוספת
* דר' אפי זיו, **המיתולוגיה הרומית**, כנרת זמורה-ביתן, 2024, עמ' 152

## הערות שוליים

קטגוריה:אלים רומיים
קטגוריה:אלי סער
ליגווה

300px|ממוזער|
בלטביה העתיקה, **ליגווה** (Līgo, נקרא גם יאני -Jāņi) היה פסטיבל שנערך ב-20 ביוני. הנשים והילדות אספו עשבים ופרחים וארגו מהם זרים. חוואים חתכו ענפי תרזה ושמו אותם במתבנים, כדי למנוע מעכברים וממכרסמים אחרים מלאכול את היבול. הפרות הוזנו ב-John's Grass וחול נבזק על ראשיהן כדי שיניבו חלב מתוק. נערות נתנו כתרי פרחים למחזריהן הפוטנציאליים. ועם כתרים אלו הלכו הבנים והבנות לישון, ואם חלמו זה על זו, הם היו מיועדים להינשא.

## קישורים חיצוניים

*Lauris celebrates "Līgo" and "Jāņi" in Pāvilosta, Latvia! ביוטיוב
* 

קטגוריה:חגים ומועדים
קטגוריה:לטביה: תרבות
קטגוריה:אירועים בחודש יוני
מעצמות המרכז

[ממוזער|341x341 פיקסלים|צהוב – מעצמות המרכזירוק – [מדינות ההסכמהאפור – מדינות נייטרליות/אחר]]

**מעצמות המרכז** (באנגלית: **Central Powers**) היו מספר מעצמות בתקופת מלחמת העולם הראשונה. מעצמות המרכז כללו תחילה את האימפריה האוסטרו-הונגרית והקיסרות הגרמנית, שכרתו ברית ביניהן עוד ב-7 באוקטובר 1879 וצירפו לברית הזאת את ממלכת איטליה ב-20 במאי 1882, במה שכונה "הברית המשולשת". האימפריה העות'מאנית הצטרפה למעצמות המרכז באוקטובר-נובמבר 1914. ממלכת בולגריה הצטרפה באוקטובר 1915. השם "מעצמות המרכז" משקף את העובדה שמדינות אלה נמצאו במרכז אזור הלחימה, בין יריבותיהן: האימפריה הרוסית במזרח וצרפת והאימפריה הבריטית במערב.

כנגד מעצמות המרכז נלחמו מדינות ההסכמה, שכללו 24 מדינות, ובראשן האימפריה הבריטית, צרפת, האימפריה הרוסית ובהמשך גם ארצות הברית והאימפריה היפנית.

ממלכת איטליה, שהייתה מאז 1882 בעלת ברית לאימפריה הגרמנית והאוסטרו-הונגרית, כרתה ברית סודית, עם צרפת, בשנת 1902, ברית שבה התחייבה שלא לכבד את התחייבויותיה לפי הברית עם גרמניה ואוסטרו-הונגריה. לממלכת איטליה היו תוכניות משלה כנגד שטחים אוסטרים בדרום טירול, איסטריה ודלמטיה, לכן הצטרפה למדינות ההסכמה במאי 1915, והכריזה מלחמה כנגד גרמניה 15 חודשים לאחר מכן.

בסיום מלחמת העולם הראשונה הובסו מעצמות המרכז, נחתם חוזה ורסאי שהטיל הגבלות רבות על האימפריה הגרמנית, האימפריה האוסטרו-הונגרית התפרקה לשתי המדינות אוסטריה והונגריה, חלקים מהונגריה הועברו לרומניה (טרנסילבניה), צ'כיה ואוקראינה, מה שהביא לכך שלהונגריה, אין כיום גישה לים. שטחי האימפריה העות'מאנית חולקו בין המדינות צרפת, האימפריה הבריטית, ממלכת יוון וממלכת איטליה.

## קישורים חיצוניים

* 

*
קטגוריה:מלחמת העולם הראשונה: דיפלומטיה
רות בנימין

[השלט שהוצב ליד הצריף של רות בנימין בו חייתה בראשית שהותה בחוות הנוי. הצריף שופץ ב-[2019 על ידי המועצה לשימור אתרי מורשת בישראל|שמאל|ממוזער|250px]]
**רות בנימין** (29 בנובמבר 1923 – 29 באפריל 1976) הייתה מומחית לגננות נוי.

## קורות חיים
רות נולדה ב-1923 בגרמניה לזאב שטיינר ועלתה לארץ בגיל 12. למדה בבית הספר החקלאי מקווה ישראל. במלחמת העולם השנייה התנדבה לחיל הנשים הבריטי, ובמלחמת העצמאות שירתה בצה"ל כקצינה.

ב-1951 השתלבה כטכנאית בכירה בחוות הנוי ובהמשך מונתה למנהלת המקום. בתקופת פעילותה הופצו צמחים רבים שגודלו וטופחו בחווה לראשונה לכל אזורי הארץ.

בנוסף לעבודתה השוטפת בחווה, פרסמה מאמרים מקצועיים, חומר הדרכתי ורשימות על צמחי הנוי מטיפוחי החווה בירחונים "השדה" ו"גן ונוף".

בתחילת שנות ה-70 החלה להכין ספר כולל על צמחי הנוי בישראל. הספר - "**צמחי גן ונוי – הצמח הנכון למקום הנכון**" בעריכת יצחק גולני, יצא לאור בהוצאת סטימצקי וארגון הגננים בישראל בשתי מהדורות: 1977 ו-1983.

## משפחתה
רות שטיינר נישאה להריס בנימין (יליד בריטניה, 1908-1986) ולזוג נולד בן. נפטרה ב-1976 לאחר שהותקפה על ידי חיידק טורף. הובאה למנוחות בבית העלמין של בית יצחק.

## קישורים חיצוניים
* האתר להנצחת שמה של רות בנימין

## הערות שוליים

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:מתנדבות היישוב לצבא הבריטי
קטגוריה:חיילי צה"ל במלחמת העצמאות
קטגוריה:נשות העלייה החמישית
קטגוריה:מתנדבי היישוב לצבא הבריטי
קטגוריה:אנשי העלייה החמישית
קטגוריה:אישים הקבורים בבית יצחק
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-1976
קטגוריה:ישראלים שנפטרו ב-1976
מדינות ההסכמה

שמאל|ממוזער|250px|
**מדינות ההסכמה** הוא שם כולל למדינות אשר לחמו במלחמת העולם הראשונה נגד מעצמות המרכז והיו לצד המנצח במלחמה. מדינות אלה לא היו מאוגדות מתוקף ברית אחת ויחידה, אלא לחמו במשותף – חלקן מתוקף בריתות חתומות, חלקן מתוקף מלחמה באויב משותף וחלקן מתוקף תמיכה הדדית. מתוך כלל המדינות ניתן למנות שש אשר מילאו תפקיד מרכזי במהלך המלחמה: בריטניה, צרפת, הקיסרות הרוסית, ממלכת סרביה, ממלכת איטליה וארצות הברית.

מקור השם "מדינות ההסכמה" הוא בהסכמה המשולשת – ברית צבאית לא רשמית בין צרפת, רוסיה ובריטניה, אשר כוננה מתוקף ההסכמים הדו-צדדיים בין המדינות והייתה לברית הנגד לברית המשולשת של הקיסרות הגרמנית, האימפריה האוסטרו-הונגרית ואיטליה. השם "ההסכמה המשולשת" נגזר מ"ההסכמה הלבבית", כינויה של הברית בין בריטניה לצרפת מ-1904.

איטליה הייתה מאז 1882 בעלת ברית לאימפריה הגרמנית והאוסטרו-הונגרית, אך היו לה תוכניות משלה נגד שטחים אוסטריים בדרום טירול, איסטריה ודלמטיה, והבנה סודית עם צרפת שאיינה למעשה את התחייבויותיה לבעלות בריתה. היא הצטרפה למדינות ההסכמה ב-23 במאי 1915, והכריזה מלחמה נגד גרמניה 15 חודשים לאחר מכן.

לאחר מהפכת 1917 החליט השלטון הקומוניסטי ברוסיה לפרוש מהמלחמה, וחתם על הסכם שלום נפרד עם גרמניה. אך ארצות הברית הצטרפה לברית ובכך הגדילה את כוחה מאוד ותרמה תרומה גדולה לניצחון הברית במלחמה.

## רשימת מדינות ההסכמה
שמאל|ממוזער|350px|התפלגות חללי מדינות ההסכמה בין המדינות הלוחמות. מספר ההרוגים הכולל מוערך ב-5.7 מיליון. חללי הדומיניונים (אוסטרליה, קנדה, ואחרים) נמנים עם חללי האימפריה הבריטית

### מדינות שנשאו בנטל הלחימה והאבדות העיקרי
* האימפריה הבריטית ומושבותיה (אוסטרליה, ניו זילנד, דרום אפריקה, מושבות הכתר הבריטי, קנדה, האימפריה ההודית וניו פאונדלנד)
* צרפת ומושבותיה
* האימפריה הרוסית (פרשה מהמלחמה לאחר המהפכה הקומוניסטית בנובמבר 1917)
* איטליה (הצטרפה באפריל 1915, עד אז שמרה על נייטרליות אף על פי שהייתה חתומה על ברית עם גרמניה ואוסטרו-הונגריה)
* בלגיה ומושבותה (קונגו)
* סרביה
* מונטנגרו
* רומניה (הצטרפה לאחר חתימת הסכם בוקרשט באוגוסט 1916 - פרשה במאי 1918)

### מדינות נוספות
*אירופה:
:* יוון (הצטרפה במאי 1917)
:* פורטוגל ומושבותיה
:* ארמניה (הצטרפה עם הקמתה במאי 1918. הארמנים מרדו נגד העות'מאנים קודם לכן).
:* צ'כוסלובקיה (הצטרפה ב-1918. לגיון צ'כוסלובקי השתתף במלחמה עוד בטרם הוקמה המדינה).
:* המדינות הזעירות אנדורה וסן מרינו, שהצטרפה יחד עם איטליה במאי 1915.
*צפון אמריקה:
:* ארצות הברית (הצטרפה באפריל 1917)
*אמריקה הלטינית (מדינות אלה הצטרפו בשלהי המלחמה, אחרי ארצות הברית):
:* בוליביה (הצטרפה באפריל 1918)
:* ברזיל (הצטרפה באוקטובר 1917)
:* קוסטה ריקה (הצטרפה במאי 1918)
:* קובה (הצטרפה באפריל 1918)
:* אקוודור (הצטרפה בדצמבר 1917)
:* גואטמלה (הצטרפה באפריל 1918)
:* האיטי (הצטרפה ביולי 1918)
:* הונדורס (הצטרפה ביולי 1918)
:* ניקרגואה (הצטרפה במאי 1918)
:* פנמה (הצטרפה בדצמבר 1917)
:* פרו (הצטרפה באוקטובר 1917)
:* אורוגוואי (הצטרפה באוקטובר 1917)
* אסיה ואפריקה:
:* סיאם (תאילנד, הצטרפה ביולי 1917)
:* יפן
:* סין (הצטרפה באוגוסט 1917)
:* ליבריה (הצטרפה באוגוסט 1918)

## ראו גם
* מלחמת העולם הראשונה
*בעלות הברית
* מעצמות המרכז
* הגורמים למלחמת העולם הראשונה
* תוצאות מלחמת העולם הראשונה

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מלחמת העולם הראשונה: דיפלומטיה
מטר מעוקב לשנייה

**מטר מעוקב לשנייה** (**מקל"ש**) הוא יחידת מידה במערכת SI למדידת ספיקה של מערכת להובלת נוזל או גז, והיא מציינת ספיקה שבה זורם במערכת מטר מעוקב אחד של נוזל או גז במשך שנייה אחת. מטר מעוקב לשנייה שקול לאלף ליטרים לשנייה.

המערכת הנמדדת עשויה להיות מערכת טבעית, כגון נהר, או מעשה ידי אדם, כגון צינור מים.

יחידת מידה קטנה יותר, אך משקפת ספיקה על פני תקופה ארוכה יותר, היא **מלמ"ש** – מיליון מטר מעוקב לשנה. אומנם המדידה היא ביחידות של מיליון מטר מעוקב, אך בשנה (כ-365 ימים) יש יותר מ-31 מיליון שניות, לכן מקל"ש אחד הוא 31.356 מלמ"ש.

קטגוריה:יחידות מידה
נמלולים (סדרת משחקים)

[210px|ממוזער|פסל של הנמלולים בעיר [דנדי שבסקוטלנד]]
**נמלולים** (באנגלית: **Lemmings**) היא סדרת משחקי וידאו מהסוגות משחק פלטפורמה ומשחק חשיבה שפותחה במקור על ידי DMA Design (הנקראת כיום Rockstar North) ופורסמה על ידי חברת Psygnosis (שנרכשה מאוחר יותר על ידי Sony Computer Entertainment). המשחק הראשון בסדרה יצא לשווקים ב-1991 וזכה לפופולריות רבה בעיקר בזכות מכניקת המשחק הייחודית.

המשחק הראשון בסדרה זכה לפופולריות רבה במיוחד במהלך שנות ה-90 ובעקבות ההצלחה נוצרו לאורך השנים מספר משחקי המשך, משחקי ספין-אוף ורימייקים עבור פלטפורמות שונות. למרות הצלחת המשחק הראשון, המשחקים הבאים בסדרה נכשלו בין השאר בגלל הופעת משחקים בעלי קצב משחק מהיר יותר.

סדרת משחקי Lemmings שייכים כיום לחטיבת משחקי הווידאו של חברת סוני, Sony Interactive Entertainment, עקב קניית חברת Psygnosis בשנת 1993 וגם כל שאר מותגי החברה עברו לידיה של סוני.

המשחק מבוסס על מיתוס ידוע לפיו הלמינגים, מין מכרסם הנפוץ בסמוך לאזור הארקטי, קופצים בהמוניהם אל מותם כאשר אוכלוסייתם גדלה.

## משחקיות
סדרת המשחקים השחקן צריך להוביל קבוצת למינגים מואנשים, המכונים "נמלולים", דרך מספר מכשולים על מנת שהם יגיעו ליעד מסוים. כל הנמלולים הולכים תמיד באותו הכיוון זה אחר זה, אלא אם השחקן מקצה לנמלולים מסוימים משימות מסוימות, וכולם אפילו ייפלו למותם מהקצה של פלטפורמות אלא אם כן השחקן מציב להם מחסומים. בכל שלב במשחק השחקן חייב לוודא שכמות מסוימת של נמלולים תשרוד על מנת שהשחקן יוכל להתקדם לשלב הבא. כמו כן השחקן צריך לקבוע מי מהנמלולים יקבל מיומנויות מסוימות שיאפשרו להם להוביל את יתר הנמלולים ליעד מסוים בבטחה. 

בכל אחד מהמשחקים בסדרה השחקן צריך להוביל יצורים קטנים וירוקי שיער, המכונים "נמלולים", עד ביתם, דרך סדרת מכשולים. הנמלולים הם יצורים מוגבלים ההולכים רק ישר, ללא קשר למה שהם רואים. באמצעות כלים מוגבלים שמקבל השחקן, הוא מעניק לנמלולים מסוימים יכולות שונות האמורות לפרוץ את הדרך אל הבית ולאפשר לכוון את כל הנמלולים אל ביתם.

## משחקי הסדרה

בשנת 1996 יצאו שני משחקי ספין אוף של נמלולים: אחד בשם "The Adventures of Lomax" , אשר מציג את לומאקס כגיבור הנמלולים, ואף מציג משחקיות שונה לחלוטין בסגנון פלטפורמה, והשני, "Lemmings Paintball"  משחק איזומטרי בסגנון פיינטבול.

## קישורים חיצוניים

* 

## הערות שוליים

קטגוריה:משחקי חשיבה ממוחשבים
קטגוריה:סדרות משחקי וידאו
אמסטף

**סטאפורדשייר טרייר אמריקאי** (באנגלית: **American Staffordshire Terrier**), המכונה גם **פיטבול אמסטף** או בקיצור **אמסטף** (Amstaff), הוא גזע של כלב הבית מסוג טרייר.

## היסטוריה של הגזע
אבותיו הקדמונים של האמסטף טופחו לצורכי מלחמות כלבים על ידי הכלאה בין טרייר לבולדוג. אבותיו של האמסטף שימשו החל מהמאה ה-19 ככלבי חווה באמריקה, הן לשמירה והן לצייד. החל בשנות ה-30 של המאה ה-20, חל מפנה בטיפוח הגזע בעזרת רבייה סלקטיבית, והוא הפך לבן לוויה ולצורכי תצוגה, והורחק מהמורשת של כלב מלחמה. גזע כלבים זה הוכר רשמית ב-1936.

## מבנה כללי
גופו של האמסטף חזק ומוצק, הגולגולת רחבה, האוזניים והזנב בדרך כלל נחתכים (בניגוד לחוק צער בעלי חיים), האף שחור או ורוד, שרירי הלחיים מודגשים והלסת התחתונה חזקה במיוחד.

שיערו של האמסטף קצר וזיפי והוא מופיע בצבעים מלאים שונים, ושילוב של שניים עד שלושה צבעים (מנומר).

גובהו הטיפוסי של הגזע הוא 46-48 ס"מ עבור זכרים, ו-43-46 ס"מ עבור נקבות, והמשקל הטיפוסי הוא 30-18 ק"ג.

האמסטף סומן כגזע מסוכן על ידי ממשלת ישראל ולכן חויבו כל מגדלי האמסטף לעקר או לסרס את כלבם כדי למנוע רבייה.

## תוקפנותו והתייחסות בחוק

בשנים האחרונות, נקשר שמו של כלב זה בתקיפות ואף הריגות של בני אדם ברחבי העולם, שהביאה מדינות רבות לחוקק איסורים כנגד גזע האמסטף ודומיו.

בישראל, ידוע על מספר מקרים בהם נשך כלב מסוג זה ילדים או מבוגרים, עד שהביא לפציעה קשה ואשפוזם. בעקבות שורת מקרים קשים, ובהם הריגתה של ילדה בת ארבע בתל אביב שנגרמה מנשיכת כלב האמסטף המשפחתי שהשתתף בעברו בקרבות כלבים. בעקבות כך, נחקק בכנסת בשנת 2002 חוק להסדרת הפיקוח על כלבים, שקובע שהאמסטף ביחד עם 7 גזעי כלבים נוספים, הוא כלב מסוכן, שחלה שורה של הגבלות על החזקתו בישראל, ביניהם איסור לייבאו, להרבותו, וכן למוכרו או למוסרו לזולת. תקנות אלו נועדו להכחיד את הגזע בסופו של דבר באזור ישראל, בדרך שאיננה אקטיבית.

## ראו גם

* פיטבול

## קישורים חיצוניים
* American Kennel Club: American Staffordshire Terrier, תיאור תכונות הגזע 
* The Staffordshire Terrier Club of America, מועדון האמסטף האמריקאי 
* 
* צפת: אמסטף תקף אישה וילד - מצבם קל, 28.2.2006, אתר MSN
* 
* 
* 
*
* 

## הערות שוליים

קטגוריה:הקבוצה השלישית של הפדרציה הבין-לאומית לכלבנות
קטגוריה:הקבוצה השנייה של מועצת הכלבנות האוסטרלית הלאומית
קטגוריה:הקבוצה הרביעית של מועדון הכלבים הקנדי
קטגוריה:גזעי כלבים
קטגוריה:כלבים מסוכנים לציבור
יאן ואן אייק

**יאן ואן אייק** (בהולנדית: **Jan van Eyck**; סביבות 1390 – 9 ביולי 1441) היה צייר פלמי מהמאה ה-15, מהראשונים שציירו בשמן. ואן אייק לא המציא את הציור בשמן, אולם הוא שכלל את השיטה והביא אותה לרמה גבוהה מאוד. יאן נמנה עם משפחת הציירים , והיה אחיו הצעיר של הוברט ואן אייק.

## ביוגרפיה
תאריך לידתו לא ידוע, אולם הוא נולד הרבה אחרי אחיו הוברט, שלקח אותו תחת חסותו כ"מתלמד". תחת הדרכה זו למד יאן לצייר. בהמשך הפך אותו הוברט לשותף, ושניהם הפכו לציירי החצר של הנסיך פיליפ השלישי מבורגונדיה.

לאחר שעזב את חצרו של הנסיך ב-1421 הפך יאן אדון לעצמו, ועבד כצייר בהאג. הוא חזר מהאג ב-1424 וחזר לשירותו של פיליפ, שהיה בשלב זה הדוכס מבורגונדיה. הוא נותר בשירותו של פיליפ, שהיה תמיד נדיב אליו, עד מותו.

פעמים רבות שימש בשליחות הדוכס כאיש אמונו, ונראה כי כמו פטרונו, היה ואן אייק בתנועה מתמדת. בין השאר ביקר בפורטוגל ובספרד, והנופים שראה שם שמשו אותו בציוריו. ב-1428 היה חבר במשלחת ששלח פיליפ לליסבון כדי לבקש את ידה של איזבלה מפורטוגל. דיוקן הכלה שצייר שכנע את הדוכס סופית. לאחר שובו השתקע בברוז' (עיר בבלגיה של ימינו) ונשא אישה. נולדה לו בת שהפכה בהמשך לנזירה. פיליפ מימן את טקס הטבלת הילדה, והיה זה אך סימן אחד להערכה הרבה שרחש הדוכס לצייר.

הוא נפטר בברוז' ונקבר שם ב-9 ביולי 1441.

בין ציוריו המפורסמים ניתן למנות את "נישואי הזוג ארנולפיני", שצויר בשנת 1434, ואת "תמונת המזבח של גנט" שצוירה על-ידו ועל-יד אחיו הוברט.[ימין|ממוזער|250px|"[נישואי הזוג ארנולפיני" - תמונה קלאסית של יאן ואן אייק שמסמלת את השלווה והיציבות שבמוסד הנישואים. הצייר עצמו משתקף במראה העגולה התלויה מאחורי הזוג.]]

למרות שהיו לו תלמידים מעטים, ואיש מהם לא הגיע לרמתו-שלו, הייתה ליצירתו של יאן ואן אייק השפעה רבה על סגנון הציור של ציירים; לא יהיה זה מוגזם לומר שהשפעתו כיוונה את סגנון הציור באירופה שמצפון להרי האלפים במשך מאה שלמה כמעט.

## לקריאה נוספת

* Harbison, Craig, **Jan van Eyck: The Play of Realism**, Reaktion Books; Expanded edition, 2012. 
*Till-Holger Borchert, Jan Dumolyn and Maximiliaan Martens, **Van Eyck**, Thames & Hudson; 1st edition, 2020 
* Martens, Maximiliaan P.J. and Born, Annick, **Van Eyck in Detail**, Reaktion Books; Expanded edition, 2020. 


## קישורים חיצוניים

* 
* 

* 
* 
* 

קטגוריה:ציירים פלמים
קטגוריה:ציירים מתקופת הרנסאנס
קטגוריה:ילידי 1390
קטגוריה:נפטרים ב-1441
אמנות ז'נבה

שמאל|ממוזער|250px|המסמך המקורי של האמנה משנת 1864
**אמנות ז'נבה** הן ארבע אמנות שונות, שנוסחו ונחתמו בז'נבה שבשווייץ בין השנים 1864–1949, ועוסקות בהתנהגות הראויה בין צבאות ואומות בזמן מלחמה. מקובל להתייחס ל"אמנת ז'נבה" ביחיד, כשהכוונה היא לכל אחת מארבע האמנות או כולן יחד.

האמנות עוסקות במתן טיפול רפואי לפצועים, כולל לחיילי האויב; בתביעה להתנהגות הוגנת עם שבויי מלחמה; ובחובה להגן על אזרחים בעת קרב.

כל המדינות בעולם חתמו על אמנת ז'נבה וזוהי הפעם הראשונה בהיסטוריה שאמנה כלשהי זוכה להכרה בין-לאומית מלאה. למרות זאת, מדינות רבות בעולם ביצעו ומבצעות פעולות המפרות את אמנות ז'נבה. הפרות של האמנה שמבצעות האומות החתומות מובאות בפני בית הדין הפלילי הבין-לאומי בהאג.

## כרונולוגיה
אבי האמנות הוא ז'אן אנרי דינן, שפעל בעניין לאחר שראה את תוצאות קרב סולפרינו באיטליה בשנת 1859.

ארבע האמנות הן:
* אמנת ז'נבה הראשונה (1864) – טיפול בפצועים בשדה הקרב והקמת ארגון הצלב האדום.
* אמנת ז'נבה השנייה (1906) – החלת עקרונות האמנה הראשונה גם על לוחמה ימית.
* אמנת ז'נבה השלישית (1929) – טיפול בשבויי מלחמה.
* אמנת ז'נבה הרביעית (1949) – טיפול באזרחים בזמן מלחמה וכן אזרחים בשטח כבוש שבו יש משטר צבאי של צבא עוין.

ב-1949, בעקבות מלחמת העולם השנייה, שוכתבו שלוש האמנות הראשונות ואושררו כמקשה אחת, וכן נוספה האמנה הרביעית.

## תחולת האמנות
בפתיחת כל אחת מארבע האמנות נכתב כי הן יחולו על היחסים בין שתי מדינות החתומות עליהן. במקרה של סכסוך עם מדינה שאינה חתומה עליהן, יחולו האמנות אם אותה מדינה מקבלת אותן עליה ומיישמת את תוכנן.

במקרה של סכסוך 'שאינו נושא אופי בין-לאומי', האמנות יחולו בשטחה של המדינה החתומה עליהן באופן מצומצם, הכולל בעיקרו הימנעות מפגיעה באזרחים הנתונים תחת שליטתה.

## אמנות ז'נבה וישראל
ישראל חתומה על כל ארבע אמנות ז'נבה, אשרה אותן ומחויבת להן. על מנת להקנות לאמנות תוקף במשפט הפנימי דרוש דבר חקיקה שיקלוט אותן, אלא אם כן מדובר באמנה שמשקפת משפט מנהגי. אמנת ז'נבה השלישית (שבויי מלחמה) נחשבת למשפט מנהגי ולכן אין צורך לקלוט אותה לחוק ספציפי. אשר לאמנה הרביעית, במשפט הבין-לאומי היא נחשבת כמשקפת דין מנהגי, אך ישראל חלקה על כך וסברה שהיא אינה נחשבת לכזו וכיוון שהמחוקק לא בחר לקלוט אותה לחוק לא ניתן לתבוע על פיה בבתי משפט ישראלים. למרות זאת, הודיעה ממשלת ישראל ב-1971 שהיא רואה עצמה כפופה לחלקים ההומניטריים של האמנה.

כמו כן, על מדינת ישראל להגביל את סוגי כלי הנשק ואת שיטות הלחימה בהתאם להוראות המשפט ההומניטרי. עם זאת, כאשר החוק הישראלי קובע מפורשות קביעה השונה מכללי המשפט הבין-לאומי, בית המשפט נותן קדימה לחוק הישראלי.

בתשובה לעתירת ארגוני זכויות אדם כנגד מעצרים מנהליים המבצע צה"ל כלפי פלסטינים ויהודים תושבי יהודה ושומרון, הסבירה נשיאת בית המשפט העליון, דורית ביניש:

## קישורים חיצוניים

* דף אודות אמנות ז'נבה, באתר הצלב האדום
* אמנת ז'נבה הרביעית בעברית, באתר בצלם
* החוק ההומניטרי הבין-לאומי (אמנות ז'נבה), באתר מגן דוד אדום
* 

## הערות שוליים

*
קטגוריה:דיני מלחמה
קטגוריה:משפט בין-לאומי פומבי
קטגוריה:ז'נבה: היסטוריה
ז'נבה
ז'נבה
ז'נבה
ז'נבה
מקס הורקהיימר

**מקס הורקהיימר** (בגרמנית: **Max Horkheimer**; 14 בפברואר 1895 – 7 ביולי 1973) היה פילוסוף וסוציולוג יהודי-גרמני. נודע בעיקר כמייסד ואחת הדמויות המרכזיות של אסכולת פרנקפורט והתאוריה הביקורתית.

## קורות חייו
נולד למוריץ ובאבט לבית לאוכהיימר בפרבר של שטוטגרט. לאביו היה מפעל לטווית חוטים סינתטיים. בת-דודתו מצד אמו היא ילה לפמן, לימים סופרת ועיתונאית.
בשנת 1911, בתום כיתה י', עזב את הגימנסיה בשטוטגרט והחל הכשרה מקצועית במפעל של אביו. לאחר השתלמות בבריסל שב למפעל והפך לסגן המנכ"ל. בזכות תפקידו הצליח לדחות את גיוסו לצבא עד שנת 1917. בשנת 1919 השלים את לימודיו התיכוניים במינכן והחל בלימודים אקדמיים. בשנת 1922 סיים דוקטורט באוניברסיטת פרנקפורט אצל הפילוסוף והפסיכולוג הנס קורנליוס. בשנת 1926 נישא לרוזה לבית ריקר, ששימשה בעבר כמזכירה של אביו.

הוא היה מנהל המכון של פרנקפורט למחקר חברתי (1930 - 1958) ורקטור באוניברסיטת פרנקפורט (1953 - 1958).
נפטר בנירנברג ב-1973.

## ראו גם
* אלפרד שמידט (סטודנט)

## לקריאה נוספת
* ת.ו. אדורנו, מ. הורקהיימר, **אסכולת פרנקפורט (מבחר)**, ספריית פועלים, 1993.
* מ. הורקהיימר, **ליקוי מאורות התבונה** (מאנגלית: אביעד שטיר; מבוא: צבי רוזן), הוצאת שלם, 2009.

## קישורים חיצוניים

* משה צוקרמן, אילולא הייתה מתחוללת ההשמדה הגדולה. על החיבור "היהודים ואירופה" מאת מקס הורקהיימר. תיאוריה וביקורת 3, 1993.
* אריק גלסנר, כמה שווה קילו תבונה - בעניין "ליקוי מאורות התבונה", אודיסאה.
* 
* 

קטגוריה:בוגרי אוניברסיטת מינכן
קטגוריה:בוגרי אוניברסיטת גתה בפרנקפורט
קטגוריה:פילוסופים יהודים גרמנים
קטגוריה:סגל אוניברסיטת שיקגו
קטגוריה:סוציולוגים יהודים גרמנים
קטגוריה:ניצולי השואה: גרמניה
קטגוריה:פליטי רדיפות הנאצים
קטגוריה:פילוסופים של המאה ה-20
קטגוריה:סגל אוניברסיטת קולומביה
קטגוריה:סגל אוניברסיטת גתה בפרנקפורט
קטגוריה:אסכולת פרנקפורט
קטגוריה:גרמנים שנולדו ב-1895
קטגוריה:גרמנים שנפטרו ב-1973
נקודת הבזק

**נקודת הבזק** בכימיה היא הטמפרטורה הנמוכה ביותר שבה נוזל הופך לאדים, ויוצר תערובת דליקה עם האוויר.

על מנת להצית חומר הנמצא בנקודת ההבזק יש צורך במקור הצתה, וזאת בניגוד ל"נקודת ההתלקחות" המתארת את הטמפרטורה שבה חומר נדלק מעצמו ללא מקור הצתה חיצוני.

"נקודת בעירה" מתארת את הטמפרטורה שבה החומר ממשיך לבעור גם לאחר סילוק מקור ההצתה והיא גבוהה מעט מנקודת ההבזק.

בדרך כלל משתמשים במונח נקודת הבזק על מנת לתאר את תכונותיהם של דלקים נוזליים. השימוש במונח נוגע הן לדלקים מתלקחים והן לדלקים בוערים.

קיימות מספר הגדרות בינלאומיות להבחנה בין הסוגים השונים של הדלקים, אולם מקובל כי נוזלים שבהם נקודת ההבזק נמוכה מ-43° צלזיוס נחשבים למתלקחים, ואלה שבהם נקודת ההבזק גבוהה יותר נחשבים כבוערים.

## מנגנון
לכל נוזל קיים "לחץ אדים" משלו התלוי בטמפרטורה. ככל שהטמפרטורה עולה כך עולה גם לחץ האדים - וכתוצאה מכך גם ריכוז אדי הנוזל הדליק באוויר. לכל נוזל דליק קיים ריכוז שונה של אדים באוויר אשר יאפשר בעירה רציפה ולפיכך נקודת ההבזק היא הטמפרטורה הנמוכה ביותר שבה יהיו מספיק אדים של נוזל דליק באוויר הניתן להצתה.

## מדידה
ישנן שתי דרכים עיקריות למדידת נקודת ההבזק:
# מערכת פתוחה – בשיטה זו מוכנסת דגימת נוזל ומד טמפרטורה לכלי אשר מעל פיתחו מותקן מקור הצתה. הנוזל מתחמם ומקור ההצתה מייצר הצתה במרווחים קבועים, עד ליצירת ההבזק אשר בו נמדדת הטמפרטורה של הנוזל שבכלי.
# מערכת סגורה – בנויה בדומה למערכת הפתוחה אלה שבמקרה זה נאטם פתח היציאה של האדים מעל פני הנוזל.

תוצאות המדידה במערכת סגורה נמוכות יותר ב-5–10 מעלות צלזיוס מאלה שנמדדו במערכת פתוחה.

כיוון שקביעת נקודת ההבזק היא בעיקרה תוצאה של מדידות וניסויים ולא תוצאה של חישוב פיזיקלי תאורטי, הרי שתוצאות של מדידות בכלים שונים ובתנאים שונים יכולות להיות שונות אלה מאלה. על מנת ליצור אחידות במדידות ובתוצאותיהן, נקבעו תקנים בינלאומיים המסדירים את הכללים והתנאים שבהם יבוצעו המדידות.

## דוגמאות

## קישורים חיצוניים

* 

קטגוריה:תרמודינמיקה
קטגוריה:טמפרטורה
אברהם תהומי

**אברהם תהומי** (5 באפריל 1903 – 12 באוקטובר 1991) היה מפקד בארגון ההגנה וממקימי האצ"ל.

## חייו
נולד בשם אברהם זילברג ליפה בת משה פייבישנקו ולזאב זילברג באודסה בשנת 1903.

בתחילת שנת 1923 נשלח עם קבוצת צעירים מטעם "החלוץ" לאיסטנבול ומשם עלה לארץ ישראל.
החל בעבודה כחלוץ ועסק בסלילת כבישים. הצטרף לארגון "ההגנה", והיה ממפקדי ההגנה בירושלים. היסטוריונים הסיקו שהוא זה שירה למוות, בשליחות ההגנה, ב-30 ביוני 1924, ביעקב ישראל דה האן, יהודי הולנדי, עורך דין במקצועו, שהצטרף לעדה החרדית, ונחשב לאויב מר של התנועה הציונית. תהומי עצמו הודה עשרות שנים לאחר הרצח שהיה מעורב ברציחת דה האן אך סירב לאשר את הטענה שהיה זה שירה את הכדורים. לדבריו, המשימה הוטלה עליו על ידי זכריה אוריאלי, מבכירי ההגנה בירושלים, שיישם את הוראתו של יצחק בן-צבי, יושב ראש הוועד הלאומי.

תהומי ופקודו אברהם גיורא קריצ'בסקי נשלחו לקורס מדריכים ארצי, קורס "איטליה 22", שהתקיים על הר הכרמל באוגוסט 1925 ונמשך 14 שבועות. היה זה קורס המפקדים הארצי היחידי שקיימה ההגנה בשנות העשרים. "הקבוצה הירושלמית" ובראשם אברהם תהומי ואברהם קריצ'בסקי הצטיינו באימונים ובליכוד הפנימי ביניהם. בשנת 1925 מונה לסגן מפקד מחוז ירושלים של ההגנה ולאחר מכן למפקד המחוז. היה אקטיביסט בדעותיו וחלק על העמדה הפסיבית, לדעתו, של ההגנה במאורעות תרפ"ט. תהומי נחשד בקשרים עם התנועה הרוויזיוניסטית ובכוונות להשתלט על ההגנה. תהומי זכה ליוקרה רבה בקרב מפקדי ההגנה בירושלים ועל-כן לא היה קל לראשי ההסתדרות להחליפו.

באביב 1931 יצא תהומי לארצות הברית לעסקים פרטיים. בהגיעו לפיראוס ביטל הקונסול האמריקאי את האשרה שלו מסיבות רפואיות. תהומי חזר לארץ ישראל וביקש לשוב לתפקיד מפקד מחוז ירושלים, אך בהיעדרו התמנה מפקד חדש, אברהם איכר. הסירוב להחזיר את תהומי לתפקידו גרם לתסיסה בקרב מפקדי ההגנה במחוז, והם פרשו יחד איתו והקימו באפריל 1931 את ארגון ב'. בין הפורשים היו גם אברהם גיורא קריצ'בסקי ושלום חיים הלוי.

בשנת 1937, בניסיון לאחד את שני הארגונים, חזר להגנה, אך משציפיותיו מהאיחוד לא התממשו, פרש שוב מן ההגנה. מאותו חלק מארגון ב' שלא חזר ל"הגנה" קם ארגון האצ"ל.

בשנת 1945 עקר לארצות הברית עם רעייתו ויקי לבית מוסאיוף. השניים עסקו בסחר בינלאומי באבנים יקרות. ב-1968 שבו לישראל והקימו במזרח ירושלים מפעל לליטוש של יהלומים מלאכותיים ששווקו במזרח הרחוק. תהומי נקלע לקשיים, קיבל הלוואה מהבנק לפתוח התעשייה בישראל והתקשה לפרוע אותה. הוא נטש את המפעל והיגר עם משפחתו להונג-קונג, שם חי עד פטירתו בשנת 1991.

## לקריאה נוספת
* שלמה נקדימון ושאול מייזליש, **דה האן - הרצח הפוליטי הראשון בארץ ישראל**, הוצאת מודן, 1985.

## קישורים חיצוניים

* 
* 
* 
* שלמה נקדימון, **[https://rotter.net/forum/gil/5522.shtml#81 שני ראיונות עם אברהם תהומי]**, סריקת עיתון מראיונות שנערכו עם תהומי בביתו בהונג-קונג בין 1983–1984
* "האצ"ל בחיפה האדומה" יהודה לפידות, תשס"ו, 2006
* 
*מכתבי תהומי, King David Auctions באתר בידספיריט

## הערות שוליים

קטגוריה:אנשי העלייה השלישית
קטגוריה:מפקדי האצ"ל
קטגוריה:לוחמי ההגנה
קטגוריה:מתנקשים פוליטיים אנשי היישוב
קטגוריה:מהגרים מארץ-ישראל לארצות הברית
קטגוריה:ישראלים שנולדו ב-1903
קטגוריה:ישראלים שנפטרו ב-1990
נחושה

**נחושה** הוא יישוב קהילתי דתי במועצה אזורית מטה יהודה. היישוב נמצא כחמישה ק"מ צפונית מזרחית לבית גוברין שליד עמק האלה וכשמונה ק"מ דרומית לבית שמש, למרות שהאזור נמצא בקרבת הקו הירוק אינו נחשב כאזור מסוכן. 

## שם היישוב
מקור השם "נחושה" בפסוק: . ייתכן ששמו בעקבות עיר נחש, הנזכרת בנחלת שבטי יהודה (). השם ניתן בהשראת הכפר הערבי הקטן דיר נעחש (דיר נאחש) שאת שרידיו ניתן לראות ביער מראשה הסמוך.

## היסטוריה
נחושה נוסדה בספטמבר 1955 כהיאחזות נח"ל על ידי גרעין של הנוער העובד הדתי. בדצמבר 1955 תואר המקום:

ב-18 בנובמבר 1957 (כ"ד מרחשון תשי"ח) אוזרחה ההיאחזות והפכה למושב שיתופי. בעת ההיאחזות נאמר על מתיישביה:

ביולי 1960 צורף המושב למועצה אזורית האלה. ההתיישבות האזרחית בנחושה לא צלחה וגם ליווי מצד אנשי משואות יצחק לא הועיל, ואנשי המקום נטשו אותו. קרקעות המקום בהיקף של כ-7,000 דונם הוחזקו כפיקדון על ידי אנשי משואות יצחק. ניסיון להפעיל במקום חווה לגידול בקר לא הצליח, ורעיון שהועלה בשנת 1964 להקים במקום חוות בוקרים של עולים מארגנטינה לא יצא אל הפועל.

בשנת 1981 הוקמה נחושה מחדש כמושב עובדים של ארגון המושבים של הפועל המזרחי שכלל 30 נחלות. בשנת 1994 אושרה הפיכת המושב ליישוב קהילתי המכיל 200 מגרשים למגורים לצד 50 נחלות חקלאיות. היישוב החל בקליטת משפחות באתר מגורונים זמני והנחלות החקלאיות הפנויות הוקצו בתחילת שנות ה-2000. בשנת 2007 החלה החטיבה להתיישבות בשיווק המגרשים למגורים והבתים התאכלסו בשנים 2012-2011.

בנחושה גרות כ-300 משפחות דתיות לאומיות. במקום בית ספר אזורי ממלכתי דתי (בית ספר יסודי בשם "האלה").

## ארכאולוגיה
בשנת 2004 נערכה  חפירה ארכאולוגית בנחושה על ידי רונה אביסר מטעם המחלקה ללימודי ארץ ישראל וארכאולוגיה באוניברסיטת בר-אילן. בחפירה נחשפו כ-30 כניסות למערות חצובות, 10 מערות פעמון עם קירות מטויחים, קברים חצובים עם כוכים, קולומבריום, מתקנים חקלאיים שהוסבו בחלקם לערכת מסתור תת-קרקעית ואורווה. שברי חרס באתר מתוארכים לתקופת החשמונאים, התקופות הרומית והביזנטית ומעטים מאוד מתקופת ימי הביניים. 

## קישורים חיצוניים

## הערות שוליים

קטגוריה:היאחזויות נח"ל
קטגוריה:יישובים דתיים בישראל
קטגוריה:יישובים שהוקמו ב-1955
קטגוריה:חבל עדולם
קטגוריה:ישראל: יישובים קהילתיים
כוח סוס

**כוח סוס** (כ"ס) הוא יחידת הספק לא תקנית. הספק של כוח סוס אחד מוגדר כהספק של הרמת כ-75 ק"ג לגובה מטר אחד בשנייה אחת. דוגמה: מנוע שיש לו הספק של 100 כוחות סוס מסוגל להרים 7,500 ק"ג לגובה מטר אחד בשנייה אחת. לפי הגדרה זו כוח סוס שווה ערך לכ-736 ואט (כוח סוס מטרי). הגדרה נוספת קיימת היא שכוח סוס הוא שווה ערך ל-746 ואט, שהם 33,000 ליברות-רגל לדקה (כוח סוס אימפריאלי). תומאס סייוורי, מחלוצי המפתחים והממציאים של מנוע הקיטור, היה הראשון שהשווה את ההספק של מנוע לעבודתו של סוס.

כוח סוס איננה יחידת מידה מטרית, והיא איננה חלק ממערכת היחידות הבין-לאומית (SI). כוח סוס הוא מושג מיושן, אם כי בהקשרים מסוימים השימוש בו עדיין נרחב. המושג לא מצוי בשימוש בשיח המדעי, הן בשל היעדר הגדרה תקנית ומקובלת, הן בשל חוסר הנוחות הנובעת מהיעדר קשר בינה לבין מערכת ה-SI, והן בשל קיומה של יחידת המידה התקנית ואט. עם זאת, יחידת המידה עדיין נמצאת בשימוש נרחב למטרות מדידת הספק של מנועים בתעשיות הרכב, הרכבות וכלי התעופה וכן להגדרת הספק במזגנים ויחידות קירור.

המונח כוח סוס בלימה (Break Horse-Power או בקיצור BHP) מציין את ההספק הנמסר על ידי המנוע לצרכן (מכונה, גלגלי מכונית, אלטרנטור וכו') ונמדד על ידי דינמומטר.

קיימת גם יחידת הספק דומה בשם "כוח סוס מטרי" (PS). כוח סוס מטרי אחד שווה ל-0.99 כוח סוס ו-0.74 קילוואט.

## ראו גם
* יחידות מידה למסה ומשקל
* יחידות מידה לאורך

## קישורים חיצוניים

* 
*הקשר בין הספק ליחס דחיסה במנועים
* 

## הערות שוליים

קטגוריה:יחידות מידה: הספק
טיפולוגיה (ארכאולוגיה)

**טיפולוגיה** היא שיטה מקובלת למיון, לסיווג ולתיארוך של ממצאים ארכאולוגיים, הן כאלו שהתגלו בחפירות מסודרות והן ממצאים ארכאולוגיים אקראיים. פירושו של המונח הוא תורת המיון על פי טיפוס הממצא ותיארוכו היחסי (מוקדם או מאוחר יותר מממצאים אחרים).

בשיטה זו מפרידים בשלב ראשון של המיון בין קבוצות ממצאים שונות על פי מכנה משותף רחב. לדוגמה, מפרידים בין קערות חרס וקנקני חרס, או בין קערות זכוכית וקערות חרס. לאחר מכן ניתן לחלק כל קבוצה לתת-קבוצות. לדוגמה, קערות קטנות, בינוניות, או גדולות. דוגמה אחרת הממחישה את האפשרויות הרבות למיון פרטני היא חלוקה של קערות בעלות בסיס (או ידית, או שפה) נמוך, גבוה, רחב, צר, וכדומה. דוגמה נוספת ונפוצה למיון חפצים היא על פי שימושם, לדוגמה, קערות לעיבוד מזון, קערות להכנת מזון, קערות להגשת סוגים שונים של מזון, וכך הלאה. באופן זה ניתן להגיע עד לאב הטיפוס של ממצא מסוים.  

התיארוך עצמו של הממצא הוא יחסי, בדרך כלל, ומתבצע על פי הנחות הגיוניות. כך, לדוגמה, ככל שהממצא מורכב ומשוכלל יותר, כך סביר להניח שמקורו בתקופה מאוחרת יותר, ומאידך, ככל שהממצא פשוט יותר ומורכב פחות, כך הוא מתוארך כקדום יותר.    

הטיפולוגיה בוצעה לראשונה באמצע המאה ה-19 על ידי הארכאולוג הדני כריסטיאן יורגנסן תומסן (Thomsen). כבר אז נקבעה אופציית ההפרדה בין האיסוף להפקת המידע, שכן תומסן עצמו לא עסק בחפירות ארכאולוגיות, אלא בסידורם ומיונם במוזיאון בקופנהגן. בהיותו נומיסמט (חוקר מטבעות) בעל תפיסה נומיסמטית-כרונולוגית, השליך את תפיסתו זו על הממצאים: ראשית השתמשו באבן, אחריה בברונזה, אחר כך בברזל, וכן הלאה. הבסיס לפעולתו היא ההנחה שדברים מתפתחים בדרך אבולוציונית, מהפשוט למורכב.

קיים תיארוך ישיר (של החפץ עצמו) ותיארוך עקיף (על פי השלכה מחפץ שכבר תוארך). בנוסף, קיים תיארוך יחסי (הקובע מוקדם ומאוחר בקבוצה של חפצים) ותיארוך מוחלט (הקובע את תיארוכו המדויק והמוחלט של הממצא).

קביעת מוקדם ומאוחר על פי הטיפולוגיה, במנותק מן הסטרטיגרפיה נקראת גם סריאציה. בבסיסה עומדת ההנחה שחפצים הקרובים זה לזה בזמן יהיו גם דומים בצורתם (מכוניות, לדוגמה), שכן בפרקי זמן קצרים ההשתנות הטיפולוגית נמוכה; ממצאים הדומים ביותר זה לזה יהיו גם הקרובים ביותר בזמן.

קטגוריה:מונחים בחפירה ארכאולוגית
קטגוריה:שיטות תיארוך
אלקטרוניקה תקבילית

**אלקטרוניקה תקבילית** (או **אלקטרוניקה אנלוגית**; ) הוא תחום של תכנון מכשירים אלקטרוניים, העוסק במעגל חשמלי הפועל בזרמים ובמתחים נמוכים (בהשוואה למעגלי זרם חזק). השם "תקבילי" הוא תרגום מהותי של המונח "אנלוגי", שפירושו - "מקביל ל-" או "מייצג את-", המתייחס לעובדה שמתח או זרם אנלוגיים מייצגים מידע באופן רציף.

הזרמים האופייניים לרוב המעגלים התקביליים הם בין מיקרו-אמפר למילי-אמפר, והמתחים האופייניים הם מילי-וולטים בודדים עד מספר וולטים.

מעגלים אלקטרוניים אנלוגיים משמשים בתעשיית האלקטרוניקה, בעיקר כמעגלי הגברה, מעגלי קליטה ושידור (של גלים אלקטרומגנטיים), מעגלי משוב, ומעגלי חציצה (Buffers).
 
מעגלים אלקטרוניים אנלוגיים עושים שימוש ברצף של ערכי זרם ומתח לצורך מימוש המנגנונים השונים (ובעיקר העברת מידע), וזאת בניגוד למעגלים אלקטרוניים דיגיטליים, העושים שימוש בערכים בדידים של זרם ומתח, לצורך מימוש של פונקציות לוגיות.

## קישורים חיצוניים

קטגוריה:מעגלים חשמליים
משפט הדגימה של נייקוויסט-שאנון

ממוזער|אות צר סרט כלשהו במרחב התדר |left|200px
[ממוזער|השכפול ב[תדר נייקוויסט|left|400px]]
ממוזער|כאשר תדר הדגימה נמוך יותר|left|400px

**משפט הדגימה של נייקוויסט-שאנון** (או בקיצור **משפט הדגימה**) הוא משפט בתורת האינפורמציה ובעיבוד אותות, העוסק במגבלה ובדרישות ממערכות דגימה של אותות, על מנת לא לאבד מידע בתהליך. המשפט משמש במיוחד במערכות תקשורת.

דגימה היא התהליך של הפיכת אות רציף (כפונקציה של הזמן או המרחב) לסדרת מספרים או אות בדיד הקיים רק בנקודות בדידות בזמן או במרחב. המשפט קובע שעל מנת שלא לאבד מידע, יש לדגום בתדר שהוא לפחות פי 2 מתדר האות הנדגם. אם האות כולל מספר תדרים, למשל בחבילת גלים, אז יש צורך בתדר דגימה שגדול לפחות פי 2 מהתדר המקסימלי של האות. תדר הסף הזה שתדר הדגימה צריך להיות פי 2 ממנו נקרא תדר נייקוויסט. כאשר האות נדגם בתדר קטן מהנדרש, תתקבל דגימת חסר.

ההסבר למשפט הדגימה הוא כאשר דוגמים אות רציף, אז מכפילים את האות במסרק הלמים, כלומר מודדים את ערך הפונקציה במרחקי זמן קבועים, ובכל יתר הזמן הפונקציה מתאפסת. כאשר עוברים למרחב התדר, ההכפלה הופכת לקונבולוציה של מסרק הלמים וספקטרום האות, והתוצאה של התהליך היא צורת ספקטרום של אות המידע שמשוכפל בדיוק באופן מחזורי לאורך ציר התדר, כאשר מרכז הספקטרום יושב במכפלות שלמות של תדר הדגימה. אם תדר הדגימה יהיה מתחת לפעמיים התדר המקסימלי, השכפולים הללו יחפפו אחד את השני ובתהליך שחזור האות, בו מסננים רק את הספקטרום הבסיסי, הוא יתעוות. תופעה זו נקראת "התחזות" או "קיפול" של תדרים . המשפט פותח על ידי קלוד שאנון והארי נייקוויסט.

## תיאור מתמטי
עבור אות רציף, חסום פס  ומוגבל אנרגיה x(t), התמרת פורייה של האות תהיה:
:X(f)\ \stackrel{\mathrm{def}}{=}\ \int_{-\infty}^{\infty} x(t) \ e^{- i 2 \pi f t} \ dt \ 
האות חסום פס, כלומר אין לו תדרים הגבוהים מהתדר החוסם B, כלומר X(f) = 0 עבור |{f}| > B\,.

נשתמש בתדר הדגימה f_s\,, ביחידות של דגימות לשנייה, באופן הבא:
:f_s > 2 B\,
ולכן:
:B 
כלומר תדר הדגימה גדול יותר מהחסם העליון של תדר האות. באופן כזה הדגימה לא תאבד מידע מהאות.

פרק הזמן בין הדגימות:

:T\ \stackrel{\mathrm{def}}{=}\ \frac{1}{f_s} 
כאשר n\in\mathbb{Z} \quad x(nT) (מספר שלם).

## יישומים
הדגימה היא אחד מהשלבים החשובים ביותר בעיבוד ספרתי של אותות. האותות בטבע הם לרוב רציפים או אנלוגים כגון אותות דיבור הנקלטים במיקרופון של טלפון סלולרי או האותות החשמלים הנפלטים ממוח האדם למשל בבדיקת EEG. לצורך עיבודם בצורה ספרתית על ידי מחשב או מעגל משולב ספרתי, יש צורך להפכם לסדרות מספרים או אותות ספרתיים ופעולה זו מבוצעת על ידי דגימת האותות.

## ראו גם
* תדר נייקוויסט
* אות (תקשורת)
* עיבוד אותות ספרתי
* מסנן מתואם
* מסרק דיראק
* אלגוריתם גרצל
* קוונטיזציה
* הפרעה בין סימנים

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:עיבוד אותות
קטגוריה:תורת האינפורמציה
חוק שאנון-הארטלי

בתורת האינפורמציה, **חוק שאנון־הארטלי** הוא משפט המגדיר את קיבול הערוץ של ערוץ תקשורת החשוף לרעש גאוסי, והוא נקרא על שם קלוד שאנון וראלף הארטלי . קיבול ערוץ הוא קצב הנתונים המרבי שבו ניתן לשדר מידע באופן אמין. עבור המקרה הנפוץ של ערוץ שבו מתווסף רעש גאוסי, קיים קשר תאורטי בין קיבול הערוץ לבין רוחב הסרט בו נעשה שימוש ויחס האות לרעש בערוץ:

כאשר C היא קיבול הערוץ ביחידות סיביות לשנייה, B היא רוחב הסרט בהרץ, ו־S/N הוא יחס האות לרעש, הנמדד כיחס הספק ליניארי ולא בדציבלים.

משמעות המשפט היא שקצב המידע (לאחר קיזוז סיביות תיקון השגיאות) המרבי שניתן להשיג על ידי קידוד הולך וגדל ככל שרוחב הסרט בו ניתן להשתמש גדול יותר וככל שהספק הרעש הנלווה לערוץ קטן ביחס להספק האות המשודר (יחס אות לרעש גדול). בתקשורת בכל קצב מתחת לקצב זה ניתן להשיג הסתברות שגיאה קטנה כרצוננו על ידי קידוד חבילות מידע גדולות ודחיסתן.

חוק שאנון נובע ממשפט כללי יותר של שאנון המגדיר את קיבול הערוץ של ערוץ רועש כלשהו. משפט זה נחשב למשפט היסודי של תורת האינפורמציה. הוא הוכח על ידי שאנון בשנת 1948 והפתיע את קהילת הנדסת מערכות התקשורת. רק לאחר כ-50 שנות מחקר בתורת הקודים, התגלו קודים מעשיים המשיגים ביצועים הקרובים לקיבול הערוץ הגאוסי.

לחוק זה יש שימוש בפיזיקה ובתקשורת מחשבים, שם הוא משמש לחישוב מקסימום המהירות של מעבר מידע או אנרגיה בתווך כלשהו תוך התחשבות בהפרעות (רעשים).

## קישורים חיצוניים
* 

קטגוריה:משפטים בסטטיסטיקה
קטגוריה:תורת האינפורמציה
DMT

ממוזער|250px|ספקטרום של מודם ADSL.

**Discrete Multitone Transmission** (ראשי תיבות: **DMT**)  שיטת אפנון המדמה מספר רב של משדרי ומקלטי QAM.
בניגוד ל-OFDM בה כל משדר מקבל את אותה כמות תעבורה, ב-DMT כל משדר מקבל כמות תעבורה ביחס לאיכות הערוץ עליו עובד משדר זה.
לשם יצירה של מספר רב של מקלטים/משדרים, משתמשים במקלט בהתמרת פורייה על ידי FFT ובמשדר בהתמרת פורייה הפוכה (IFFT).

התקן מחלק את האות על קו התקשורת באופן הבא:
* תדרים 0-4.312KHz: מאפשרים טלפוניה רגילה, כגון שיחות, משלוח פקס וכו'.
* תדרים 4.3-25KHz: תדרים שאינם נמצאים בשימוש.
* תדרים 25-138KHz: משמשים להעברת נתונים בערוץ "העולה" מהצומת
* תדרים 138-1100KHz: משמשים להעברת נתונים בערוץ "היורד" אל הצומת

תקן ה-DMT משמש את חברת בזק ב-ADSL ישראל, והוא מחלק את קו הטלפון ל-256 ערוצים, כשכל ערוץ בגודל של 4.312KHz. בעזרת התקן הנ"ל, מתאפשר ביצוע מספר פעולות בו זמנית על קו הטלפון, כגון ביצוע שיחות רגילות ושימוש באינטרנט. התקן מובנה בתוך המודם הביתי שניתן על ידי בזק.

קטגוריה:תקנים בתקשורת מחשבים
ורד יריחו

**וֶרֶד יְרִיחוֹ** היא התנחלות ומושב חקלאי הסמוכה ליריחו שהוקמה בשנת 1980. היא נמנית עם יישובי המועצה האזורית מגילות שמצפון לים המלח. היישוב משתייך לתנועת האיחוד החקלאי. 

המושב ממוקם על גבעה הצופה אל מחנה הפליטים עקבת ג'אבר ויריחו. מטיילת המושב ניתן לראות את בניין הקזינו של יריחו שהיה בעבר פעיל ונסגר בשנת 2000, ואת אזור צפון ים המלח. מדרום למושב נמצא מבנה עתיק מתקופת הברזל המשויך לממלכת יהודה. מבין כל יישובי המועצה האזורית מגילות ים המלח, זהו היישוב היחידי שלא הוקם בתחילה כהיאחזות נח"ל.

## היסטוריה
ההתנחלות הוקמה כתוצאה מפילוג הגרעין החילוני מהגרעין הדתי ביישוב מצפה יריחו שהוקם ב-1977, בעקבות החלטה של ועדת השרים להתיישבות לפתרון הסכסוך. הקמת היישוב החלה באפריל 1980. גרעין של האיחוד החקלאי עלה לקרקע בנובמבר 1980, אך התושבים החילוניים במצפה יריחו סירבו להצטרף אליו, בטענה שאינם רוצים להתיישב בבקעה אלא סמוך ליישוב הקיים, שהוא קרוב יותר לירושלים. טקס חנוכת היישוב נערך ב-30 בדצמבר 1980 בנוכחות שר החקלאות אריאל שרון.

באופן זמני נקרא המושב **מצפה יריחו ב**', ושמו הקבוע ורד יריחו ניתן לו על-פי הפסוק "כתמר התרוממתי בעין גדי, וכשתילי ורד ביריחו", מספר בן סירא.

מיומו הראשון סבל היישוב מקשיים כלכליים, המתיישבים מימנו מכיסם את הקמת הבתים והתשתית החקלאית, באמצעות האיחוד החקלאי. האינפלציה הגואה בישראל בשנים 1984 ו-1985 הביא להחרפת המשבר, וב-1986 נאלצו התושבים לנטוש את היישוב, לאחר שחברת מקורות ניתקה את המים ליישוב עקב חוב עבור תשלומי מים. בשנות ה-90, במסגרת הסדר חובות המושבים ובעקבות "חוק גל" נמחקו חובות המושב.

בעקבות הסכם עזה ויריחו תחילה במאי 1994, עברה העיר יריחו לידי הרשות הפלסטינית, כולל מחנה הפליטים עקבת ג'אבר הממוקם כ-500 מטר מצפון ליישוב. האזור זכה לשגשוג כלכלי. התגברות התיירות באזור הובילה לנטישת החקלאות על ידי המתיישבים והקימו צימרים. ב-1998 הוקם בסמוך למושב הקזינו ביריחו  שמשך מאות מהמרים ישראלים כל יום. אנשי המושב הקימו עמדה להחלפת כספים סמוך לקזינו. בספטמבר 2000, פרצה האינתיפאדה השנייה מה שהביא להפסקת פעילות הקזינו ולקריסת התיירות באזור, וכפועל יוצא לקשיים כלכליים ביישוב. ב-13 בנובמבר 2000, ירו אנשיו של תאופיק טיראווי על ורד יריחו מתוך בניין הקזינו. צה"ל הגיב בירי פגזי טנקים על הבניין, שנהרס חלקית. באפריל 2001 שופץ הקזינו במהירות והיה מוכן להפעלה מחדש, אך צה"ל החל לאסור על כניסת אזרחים ישראלים לשטחי A, והוא נותר נטוש.

בשנת 2009 החלה חברת הבנייה בנייני בר אמנה בהקמת בתים ההרחבה הקהילתית במושב.

## אופי היישוב
שמאל|ממוזער|250px|בתים בוורד יריחו
במושב מתגוררות כ-95 משפחות. בהרחבה נבנו בתים פרטיים על שטח של כחצי דונם. 

ביישוב קיימים צימרים, בריכה, מרכז הפעלה לילדים ולנוער, מעון וגן ילדים.

במקום פועלת תנועת הנוער העובד והלומד.

ילדי היישוב לומדים בבתי ספר יסודיים בקליה, בכפר אדומים ובמעלה אדומים ובחטיבות ביניים ותיכונים בירושלים, במעלה אדומים ובעין גדי.

## קישורים חיצוניים

* ורד יריחו, באתר מועצה אזורית מגילות ים המלח
*
*

## הערות שוליים

קטגוריה:יישובים שהוקמו ב-1979
קטגוריה:מושבים
קטגוריה:יישובים באזור ים המלח
קטגוריה:יישובי האיחוד החקלאי
קטגוריה:ישראל: יישובים הקרויים על שם יישוב קדום
קטגוריה:מושבים ביהודה ושומרון
רובין קוק (סופר)

**רובין קוק** (באנגלית: **Robin Cook**; נולד ב-4 במאי 1940) הוא סופר אמריקאי הדן בספריו באתיקה של הטכנולוגיה.

## חייו
קוק נולד בניו יורק ושימש כרופא לפני שהפך לסופר.

בספריו, עוסק קוק בטכנולוגיה עתידנית. מוטיב שחוזר בספריו הוא שימוש בטכנולוגיה כזו על ידי אנשים תאבי בצע, ויוצא מהם מסר של אזהרה לגבי שימוש לרעה בביוטכנולוגיה וברפואה. ספרו הנודע עילפון חושים (Coma), שיצא לאור ב-1977, מתאר מציאות עתידנית קשה שבה גורמים לבני אדם להגיע למצב תרדמת על מנת שישמשו כבנק איברים להשתלות כאשר ינתקו אותם ממכונת ההנשמה. הספר הופק כסרט על ידי מייקל קרייטון כבמאי ותסריטאי. ספרים נוספים שלו הופקו כסרטים.

## מספריו
**[[Year of the Intern (ספר)|Year of the Intern]]*, 1972
*Coma, 1977
**[[Sphinx (ספר)|Sphinx]]*, 1979 על מה קורה למגלה קללת הפרעונים. עובד לסרט מתח. 
**[[Brain (ספר)|Brain]]*, 1981 (בעברית "מוח") על משמעות של חיבור מוח אנוש למערכות מחשב והיכולת להשתלט על המוח
**[[Fever (ספר)|Fever]]*, 1982
**[[Godplayer (ספר)|Godplayer]]*, 1983
**[[Mindbend (ספר)|Mindbend]]*, 1985
**[[Outbreak (ספר)|Outbreak]]*, 1987 (בעברית "התפרצות") על מגפה שפורצת והדרכים הברוטליות בהשמדת החולים - גם ספר זה עובד לסרט.
**[[Mortal Fear (ספר)|Mortal Fear]]*, 1988
**[[Mutation (ספר)|Mutation]]*, 1989
**[[Harmful Intent (ספר)|Harmful Intent]]*, 1990
**[[Vital Signs (ספר)|Vital Signs]]*, 1991
**[[Blind Sight (ספר)|Blind Sight]]*, 1992
**[[Terminal (ספר)|Terminal]]*, 1993 על הסכנה האתית של חברות התרופות - יצירת סרטן מלאכותי שיש לו פתרון יקר ותפור מראש
**[[Fatal Cure (ספר)|Fatal Cure]]*, 1993
**[[Contagion (ספר)|Contagion]]*, 1995 על הסכנה בטרור ביולוגי
**[[Acceptable Risk (ספר)|Acceptable Risk]]*, 1996 על חברה ביו טכנולוגית המפיקה חומר מכשפות ללא התחשבות בסיכון שבו. גם ספר זה עובד לסרט.
**[[Chromosome 6 (ספר)|Chromosome 6]]*, 1997 על יצירת סופר גאון וחסר מצפון
**[[Invasion (ספר)|Invasion]]*, 1997
**[[Toxin (ספר)|Toxin]]*, 1998 על רשתות המזון המהיר ותעשיית הבשר
**[[Vector (ספר)|Vector]]*, 1999 על יצירת חיידקים רעילים למטרת טרור ונקמה
**[[Abduction (ספר)|Abduction]]*, 2000
**[[Shock (ספר)|Shock]]*, 2001 על הניצול של הפריה מלאכותית
**[[Seizure (ספר)|Seizure]]*, 2003
**[[Marker (ספר)|Marker]]*, 2005
**[[Crisis (ספר)|Crisis]]*, 2006

## קישורים חיצוניים

* 

* ביקורות על ספריו של קוק
* רובין קוק באתר Fantastic Fiction
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:עתידנים אמריקאים
קטגוריה:סופרי מתח ואימה אמריקאים
קטגוריה:סופרי מדע בדיוני אמריקאים
קטגוריה:רופאים אמריקאים
קטגוריה:בוגרי אוניברסיטת וסליאן
קטגוריה:בוגרי בית הספר לרפואה באוניברסיטת קולומביה
קטגוריה:אמריקאים שנולדו ב-1940
ריצ'רד באך

ממוזער|160 פיקסלים| השחף כסמל לחרות וליכולת לראות אופקים חדשים
**ריצ'רד דייוויד באך** (באנגלית: **Richard David Bach**; נולד ב-23 ביוני 1936 באוק פארק, אילינוי) הוא סופר אמריקאי, שהתפרסם, בין השאר, בזכות ספרו "ג'ונתן ליווינגסטון השחף".

## ביוגרפיה
באך היה טייס מילואים בחיל האוויר האמריקני. מרבית ספריו עוסקים בטיסה ובתעופה, למשל סיפוריו הקצרים הראשונים עסקו בטיסה, וחלק מספריו עוסקים בתעופה כמטפורה פילוסופית. ספריו נוגעים לעיתים קרובות גם בפילוסופיית עידן חדש. 

ספרו הרביעי, "ג'ונתן ליווינגסטון השחף" (1970), זכה להצלחה רבה יחסית לספריו האחרים. הספר מתאר שחף המנודה מעדתו בשל רצונו ליהנות ממעופו; לאורך הספר השחף מפתח יכולות גבוהות יותר ויותר בתעופה, ומנסה ללמד את השחפים האחרים לצאת לחופשי, לעוף גבוה ולראות למרחקים. בתחילה נדחה הספר על ידי מספר הוצאות ספרים, אך כשפורסם הפך לרב-מכר ושבר שיאי המכירות. בשנת 1972 לבדה נמכר הספר בכמיליון עותקים באנגלית. ב-1973 עובד הספר לסרט, עם פסקול שחיבר ניל דיימונד. 

גרסה חדשה של הספר, הכוללת פרק רביעי שמעולם לא פורסם לפני כן, יצאה לאור בארצות הברית ובעולם כולו בפברואר 2014. עד אז כלל הספר שלושה פרקים בלבד, ופרק רביעי זה שופך אור חדש על הסיפור כולו.  

ספרו השישי, "תעתועים: הרפתקאותיו של משיח בעל כורחו", מתאר מפגש דמיוני של באך עם טייס מטוס קל שמתפקד כמשיח, אך מואס בתפקידו ומעביר לבאך את הידע שצבר על ביצוע ניסים ועל אופנים שונים בהם ניתן להתבונן על המציאות.

ספרו השביעי, "גשר מעל ומעבר", מסופר בגוף ראשון ומתאר את מערכת היחסים של באך עם אשתו השנייה, לסלי פאריש, ואת מסעו בחיפוש אחר האהובה המושלמת. הוא מתאר כיצד פאריש הופכת לידידת נפש ומלמדת אותו להשתחרר מכל דעותיו הקודמות על מערכת יחסים, להסיר את השריון ולהתמסר לאהבה.

באך התגרש מאשתו הראשונה, בטי, ב-1970. אחד מששת ילדיו מנישואים אלה, ג'ונתן באך, פרסם ספר (Above the Clouds: A Reunion of Father and Son), אשר תיאר את ילדותו ללא אב.
ב-1977 נישא לשחקנית לסלי פאריש, אותה הכיר במהלך הסרטת הסרט "ג'ונתן ליווינגסטון השחף" בשנת 1973. באך חיבר שני ספרים המתארים אותה כידידת נפש, אהבת נצח ותאומה רוחנית שלו. השניים התגרשו ב-1997.  
באפריל 1999 נישא בשלישית, לסברינה נלסון-אלכסופולוס.

באך היה פעיל ברשת האינטרנט בתחילת שנות ה-90. עד אפריל 2004 הוא גם הפעיל אתר אינטרנט. בשנת 2012 בעודו מטיס מטוס דו-כנפי, התרסק מטוסו בקרבת איי סן חואן והוא נפצע באורח קשה ועבר שיקום ארוך.

## מספריו
*זר לקרקע (1963)
*דו כנפי (1966)
*אין דבר מקרי (1969)
*ג'ונתן ליווינגסטון השחף  (1970) 
*מתת כנפיים (1974)
*אין מקום שהוא רחוק מדי (1976)
*תעתועים (1977)
*גשר מעל ומעבר (1984) 
*אחד (1988) 
*הבריחה אל הלא בטוח (1995)
*ספר עזר למשיח (2004)
*להפנט את מריה (2010)
* השחף - גרסה חדשה כולל הפרק הרביעי (2014)

מרבית ספריו תורגמו לעברית.

## קישורים חיצוניים

* 

* 
* ריצ'רד באך הרשמי
* ערוץ היוטיוב של ריצ'אד באך

## הערות שוליים

קטגוריה:אמריקאים ילידי אילינוי
קטגוריה:אוק פארק (אילינוי): אישים
קטגוריה:סופרים אמריקאים
קטגוריה:טייסים אמריקאים
קטגוריה:ניצולי תקריות ואסונות תעופה
קטגוריה:בוגרי אוניברסיטת מדינת קליפורניה בלונג ביץ'
קטגוריה:אמריקאים שנולדו ב-1936
המפלגה הוויגית

**המפלגה הוויגית** (באנגלית: **Whig party**) הייתה מפלגה בריטית, אשר במשך שנים רבות הייתה אחת משתי המפלגות העיקריות של הממלכה המאוחדת. המפלגה הוויגית תמכה בסחר חופשי, קדימות הפרלמנט על המלוכה, ביטול העבדות, הרחבת זכות הבחירה ומתן חופש דת לכנסייה הקתולית. המפלגה הוויגית הבריטית נחשבת כאחת המפלגות הליברלית הראשונות.

## היסטוריה
המונח "ויג" מקורו בימי הפולמוס באשר להדחתו מכס המלוכה של המלך ג'יימס השני בשנות השמונים של המאה ה-17. התומכים בהדחה כונו "ויגים" (כינוי גנאי שמשמעותו רועה בקר), והמתנגדים לה כונו "טורים" (כינוי גנאי שמשמעותו פורע חוק). שמות אלו, שהיו בתחילתם כינויי גנאי, דבקו במפלגות עם התגבשותן, ועם התגבשות המערכת הפרלמנטרית האנגלית, כפי שאנו מכירים אותה עד היום.

במשך שנים היו בפוליטיקה הבריטית שתי מפלגות העיקריות: המפלגה הוויגית והמפלגה הטורית. באופן כללי היו הטורים מזוהים עם בעלי האדמות ועם אנשי הכנסייה האנגליקנית, ואילו הוויגים היו מזוהים בתחילה עם האריסטוקרטיה ובשלב מאוחר יותר עם מעמד הסוחרים, התעשיינים והבורגנות. 

הן הטורים, והן הוויגים- בכלל היו מחנות פוליטיים יותר מאשר מפלגות כפי מובנן המודרני.

בתחילת עידן בית הנובר, היו הוויגים המפלגה הדומיננטית בשלטון, בשל הזיהוי בין הטורים ובין היעקוביטים (תומכי בית סטיוארט). בתקופה זו לא היה לטורים כח פוליטי של ממש. בתקופת מלכותו של המלך ג'ורג' השלישי חפץ המלך לשחרר עצמו מהשפעת אנשי הכוח הוויגים, ועודד יצירת מפלגה טורית חדשה, שהורכבה מוויגים מתונים כגון ויליאם פיט הבן. תמיכתם המסוכנת של הוויגים (בהנהגת צ'ארלס ג'יימס פוקס) במהפכה הצרפתית בשנותיה הראשונות (אם כי אף הם התפכחו כשהתברר מחיר הדמים שגבתה הגיליוטינה) ובחופש דת לקתולים, הביאה לכך שהם נותרו מחוץ למוקדי הכח בין 1783 ו-1830.

ב-1830 חזרו הוויגים לשלטון, וממשלו של לורד גריי השיג רפורמות חשובות - ראויות לציון חוק הרפורמה הפרלמנטרית מ-1832, וביטול העבדות במושבות בריטניה. הוויגים נותרו לרוב מפלגה שמרנית (כמוהם כטורים), והתנגדו לשינויים מבניים במערכת השלטונית הבריטית. בתקופה זו החל ההיסטוריון הוויגי הגדול תומאס בבינגטון מקאולי לכתוב היסטוריה של אנגליה, אשר שיקפה את נקודת הראות הוויגית, בה המאורעות מגיעים לשיא עם חקיקת חוק הרפורמה הפרלמנטרית. זה הוביל לעיוות בתפיסת בני הזמן ההוא את ההיסטוריה, שכן מקאולי ניסה להרכיב עקרונות של המאה ה-19 על המערכת המורכבת של הפוליטיקה של המאה ה-17.

המפלגה הליברלית (מונח זה נטבע לראשונה בשנת 1868, אך היה בשימוש כמה שנים לפני כן), קמה כקואליציה בין ויגים, טורים תומכי רוברט פיל ורדיקלים שמאליים. מפלגה זו, בראשות לורד פלמרסטון, הייתה בתחילה מורכבת מוויגים ברובה, אך במהלך כהונתו של ראש הממשלה ויליאם יוארט גלאדסטון, איבדו הוויגים מכוחם במפלגה. במהלך הוויכוח על השלטון העצמי באירלנד בשנת 1886 פרשו ויגים רבים ממפלגה זו והקימו את המפלגה ה"ליברל-יוניוניסטית" (יוניוניסטים הם מתנגדי השלטון העצמי באירלנד). עם הקמת אירלנד העצמאית בתחילת המאה ה-20 איבדה הוויגיות כל רלוונטיות, ומאז אין מפלגה שתומכיה רואים עצמם כ"וויגים".

## ראו גם
* המפלגה הטורית

## קישורים חיצוניים

* 

ויגית
קטגוריה:ליברליזם
קטגוריה:מפלגות ליברליות